
LIETUVOS RESPUBLIKOS ŠVIETIMO IR MOKSLO MINISTRAS

ĮSAKYMAS
DĖL ŠVIETIMO IR MOKSLO MINISTRO 2016 M. GRUODŽIO 30 D. ĮSAKYMO NR. V-1168 „DĖL BENDRŲJŲ STUDIJŲ VYKDYMO REIKALAVIMŲ APRAŠO PATVIRTINIMO“ PAKEITIMO

2021 m. lapkričio 15 d. Nr. V-2069
Vilnius


P a k e i č i u Lietuvos Respublikos švietimo ir mokslo ministro 2016 m. gruodžio 30 d. įsakymą Nr. V-1168 „Dėl Bendrųjų studijų vykdymo reikalavimų aprašo patvirtinimo“:
. Pakeičiu nurodytą įsakymą ir išdėstau jį nauja redakcija (Bendrųjų studijų vykdymo reikalavimų aprašas nauja redakcija nedėstomas):

„LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL BENDRŲJŲ STUDIJŲ VYKDYMO REIKALAVIMŲ APRAŠO PATVIRTINIMO


Vadovaudamasi Lietuvos Respublikos mokslo ir studijų įstatymo 53 straipsnio 2 dalimi:
. T v i r t i n u  Bendrųjų studijų vykdymo reikalavimų aprašą (toliau – aprašas) (pridedama).
. N u s t a t a u, kad aprašas taikomas pakopinių studijų programoms.“
. Pakeičiu nurodytu įsakymu patvirtintą Bendrųjų studijų vykdymo reikalavimų aprašą:
. pakeičiu tvirtinimo žymą ir ją išdėstau taip:
„PATVIRTINTA 
Lietuvos Respublikos švietimo, mokslo  ir sporto 
ministro 2016 m. gruodžio 30 d. 
įsakymu Nr. V-1168“;
. pakeičiu 2 punktą ir jį išdėstau taip:
„. Bendraisiais reikalavimais turi vadovautis aukštosios mokyklos, vykdančios ir (arba) ketinančios vykdyti pakopines (trumposios pakopos, pirmosios pakopos, antrosios pakopos) arba vientisąsias studijas, taip pat institucijos, vertinančios ir (arba) akredituojančios vykdomas ir (arba) ketinamas vykdyti tam tikros krypties studijas. Teologijos krypties katalikiškosioms studijoms Bendrieji reikalavimai taikomi tiek, kiek to nereglamentuoja Šventojo Sosto dokumentai“;
. pakeičiu 3 punktą ir jį išdėstau taip:  
„. Trumposios pakopos studijas vykdo kolegijos, vadovaudamosi švietimo, mokslo ir sporto ministro tvirtinamu suteikiamų kvalifikacijų ir studijų krypčių, kuriose gali būti vykdomos trumposios studijos, sąrašu. Pirmosios pakopos studijos yra universitetinės ir koleginės, antrosios pakopos ir vientisosios studijos – tik universitetinės. Studijos vykdomos pagal aukštųjų mokyklų patvirtintas studijų programas (toliau – programa, programos). Programos gali būti ir jungtinės, vykdomos dviejų ar daugiau šalies arba šalies ir užsienio aukštųjų mokyklų, turinčių teisę vykdyti tos pačios pakopos universitetines arba kolegines studijas. Rengiant krašto apsaugos sistemai reikalingus specialistus, jungtines programas gali vykdyti universitetai kartu  su  kolegijomis, suderinę  su  Krašto apsaugos ministerija ir Švietimo, mokslo ir sporto ministerija.“;
. pakeičiu 4 punktą ir jį išdėstau taip:
„. Programos turi tenkinti Lietuvos kvalifikacijų sandaros aprašo, patvirtinto Lietuvos Respublikos Vyriausybės 2010 m. gegužės 4 d. nutarimu Nr. 535 „Dėl Lietuvos kvalifikacijų sandaros aprašo patvirtinimo“, ir studijų krypčių (toliau – kryptis, kryptys) aprašų reikalavimus, kuriuos tvirtina švietimo, mokslo ir sporto ministras. Jeigu baigus programą įgyjama kvalifikacija, kurios reikalavimai yra nustatyti Lietuvos Respublikos ar tarptautiniuose teisės aktuose, ji turi tenkinti ir šiuos reikalavimus.“;
. papildau 81 punktu:
„. Trumposios pakopos programos apimtis gali būti 90 arba 120 (studijų krypties (krypčių) apraše) nustatytais atvejais) studijų kreditų, iš jų:
. krypties studijoms skiriama ne mažiau kaip 50 studijų kreditų (įskaitant taikomojo projekto rengimą, jeigu jis numatytas); 
. praktikai realioje darbo vietoje skiriama 30 studijų kreditų (jei programos apimtis – 90) arba 40 studijų kreditų (jei programos apimtis  – 120 studijų kreditų);
. aukštosios mokyklos nustatytoms arba studento pasirenkamoms studijoms (praktikai, skaitmeninės kompetencijos, kitų bendrųjų gebėjimų ugdymui ir pan.) skiriama 10 (jei programos apimtis – 90) arba 30 studijų kreditų (jei programos apimtis  – 120 studijų kreditų).“;
. pakeičiu 12 punktą ir jį išdėstau taip:
„. Studijų programa pradedama vykdyti, kai krypties studijos yra akredituotos, o programa įregistruota Studijų, mokymo programų ir kvalifikacijų registre švietimo, mokslo ir sporto ministro nustatyta tvarka. Studijos gali būti vykdomos tik savivaldybės, kurioje yra aukštosios mokyklos buveinė ar jos padalinys, teritorijoje. Jeigu daugiau nei trečdalis studijų programos yra vykdoma savivaldybės, kurioje yra aukštosios mokyklos padalinys, teritorijoje, tai privalo būti nurodyta Studijų, mokymo programų ir kvalifikacijų registre. Studijų vykdymas savivaldybės, kurioje yra aukštosios mokyklos padalinys, teritorijoje galimas tik gavus Studijų kokybės vertinimo centro pritarimą tokioms studijoms vykdyti Studijų krypties išorinio vertinimo ir akreditavimo tvarkos apraše nustatyta tvarka. Jungtinės programos pradedamos vykdyti, kai yra įteisintos visose ją vykdančių aukštųjų mokyklų partnerių šalyse. Pirmosios pakopos programos, kai studentams sudaroma galimybė savo kryptį pasirinkti studijų eigoje, pradedamos vykdyti, kai atitinkamų krypčių studijos yra akredituotos pirmajai pakopai. Trumpųjų studijų programos gali būti pradėtos vykdyti, jei kolegija vykdo atitinkamos studijų krypties kolegines  studijas.“;
. pakeičiu 21.1 papunktį ir jį išdėstau taip:
„. trumposios pakopos, pirmosios pakopos ir vientisųjų studijų programos dalies, atitinkančios pirmąją studijų pakopą, kontaktinio darbo (įskaitant nuotolinį) apimtis turi būti ne mažesnė kaip 20 procentų, o tiesiogiai dalyvaujant dėstytojams ir studentams (ne nuotolinis kontaktinis darbas) – ne mažiau kaip 10 procentų, studento savarankiško darbo apimtis turi būti ne mažesnė kaip 30 procentų, jeigu krypties apraše nenustatyta kitaip;“;
. pakeičiu 28 punktą ir jį išdėstau taip:
„. Ne mažiau kaip 50 procentų pirmosios pakopos universitetinių ir ne mažiau kaip 10 procentų trumposios pakopos ir koleginių studijų krypties dalykų apimties turi dėstyti mokslininkai arba pripažinti menininkai (meno dalykus). Daugiau kaip pusė trumposios pakopos ir koleginių studijų krypties dėstytojų turi turėti ne mažiau kaip 3 metus praktinio darbo dėstomo dalyko srityje patirties. Trumposios pakopos ir koleginių studijų studentų praktiniams užsiėmimams (praktiniams darbams, pratyboms, studentų praktikai ir kt.) gali vadovauti asmuo, turintis ne žemesnį kaip bakalauro arba profesinio bakalauro kvalifikacinį laipsnį“.



Švietimo, mokslo ir sporto ministrė			Jurgita Šiugždinienė

